Document ID: 32005R0930

KOMMISSIONENS FORORDNING (EF) Nr. 930/2005
af 6. juni 2005
om ændring af bilag I, II, III, V, VII og VIII til Rådets forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelande
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande (1), særlig artikel 19, og
ud fra følgende betragtninger:
(1)
De fælles regler for indførsel af tekstilvarer fra tredjelande bør ajourføres for at tage hensyn til den seneste udvikling på flere områder.
(2)
Rådet godkendte ved afgørelse 2005/272/EF (2) indgåelsen af en aftale mellem Det Europæiske Fællesskab og Republikken Serbien om handel med tekstilvarer.
(3)
Rådet godkendte ved afgørelse 2005/244/EF (3) indgåelsen af en aftale mellem Det Europæiske Fællesskab og regeringen for Den Socialistiske Republik Vietnam om markedsadgang. Ifølge denne aftales artikel 1 skal eksisterende kontingenter for Vietnam suspenderes; ordningen med dobbeltkontrol for alle tekstilkategorier bør derfor også suspenderes.
(4)
Ved Kommissionens forordning (EF) nr. 1810/2004 (4) blev der foretaget ændringer af den kombinerede nomenklatur i Rådets forordning (EØF) nr. 2658/87 (5), som gælder fra den 1. januar 2005. Disse ændringer berører også visse koder i bilag I til forordning (EØF) nr. 3030/93.
(5)
Forordning (EØF) nr. 3030/93 bør ændres tilsvarende.
(6)
Foranstaltningerne i denne forordning er i overensstemmelse med udtalelsen fra det tekstiludvalg, der er nedsat ved artikel 17 i forordning (EØF) nr. 3030/93 -
UDSTEDT FØLGENDE FORORDNING:
Artikel 1
Bilag I, II, III, V, VII og VIII til forordning (EF) nr. 3030/93 ændres som angivet i bilaget til denne forordning.
Artikel 2
Denne forordning træder i kraft på syvendedagen for offentliggørelsen i Den Europæiske Unions Tidende.
Bestemmelserne vedrørende Republikken Serbien anvendes fra den 1. juli 2005.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. juni 2005.

Labels: 18
3
1